《游司空山》
宋代·彭天益

此行疑是入天台，云锁岩扉次第开。
未得路通游紫府，且随溪第上丹台。
藤萝映带皆天设，山水潆洄总地裁。
果是仙家遗旧迹，清奇端不让蓬莱。

作者简介：潭州攸县人。哲宗元祐间领乡荐。徽宗崇宁初为太学博士，以议论不合，出任湖南提举常平。大观中上疏言时政，力诋权奸误国。年五十致仕，隐居司空山。有《瑞麟集》。